വാക്സിന് ചലഞ്ചിലൂടെ ലഭിച്ചത് 817 കോടി കേരളം വാക്സിന് വാങ്ങിയത് 29 കോടിക്ക് തിരുവനന്തപുരം: വാക്സിനേഷന് ചാലഞ്ചിന്റെ ഭാഗമായി മുഖ്യമന്ത്രിയുടെ ദുരിതാശ്വാസ നിധിയിലേക്ക് 817 കോടി രൂപ ലഭിച്ചെന്ന് ധനമന്ത്രി കെ.എന്.ബാലഗോപാല്. സംസ്ഥാന സര്ക്കാര് വാക്സിന് കമ്ബനികളില്നിന്നു നേരിട്ട് വാക്സിന് സംഭരിക്കുന്നതിനായി 29.29 കോടി രൂപ ചെലവഴിച്ചു. നിയമസഭയില് കെ.ജെ.മാക്സി എംഎല്എ ഉന്നയിച്ച നക്ഷത്രചിഹ്നമില്ലാത്ത ചോദ്യങ്ങള്ക്കുള്ള മറുപടിയിലാണു മന്ത്രി ഇക്കാര്യം വ്യക്തമാക്കിയത്. ജൂലൈ 30 വരെയുള്ള വിവരങ്ങള് പ്രകാകം 817.50 കോടിയാണ് ദുരിതാശ്വാസ നിധിയിലേക്ക് ലഭിച്ചത്. നടപ്പ് സാമ്ബത്തിക വര്ഷം കോവിഡ് പ്രതിരോധ സാമഗ്രികള് സംഭരിക്കാന് 324 കോടിരൂപ കേരള മെഡിക്കല് സര്വീസ് കോര്പ്പറേഷന് സര്ക്കാര് അനുവദിച്ചിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇതില് നിന്ന് പിപിഇ കിറ്റുകള്, കോവിഡ് ടെസ്റ്റ് കിറ്റുകള്, വാക്സിന് എന്നിവ സംഭരിക്കുന്നതിനാല് 318.2747 കോടി രൂപ വിനിയോഗിച്ചു. ഇതില് 29,29,97,250 കോടി രൂപയാണ് കമ്ബനികളില് നിന്ന് നേരിട്ട് വാക്സിന് സംഭരിക്കുന്നതിനായി വിനിയോഗിച്ചത്. ആകെ 13,42,540 ഡോസ് വാക്സാണ് സര്ക്കാര് നേരിട്ട് സംഭരിച്ചത്. ഇതില് 8,84,290 ഡോസ് വാക്സിന്റെ വില മാത്രമാണ് ഇതുവരെ നല്കിയിട്ടുള്ളത്.